CELEX: 32007R0146
Language: lv
Date: 2007-02-15
Title: Komisijas Regula (EK) Nr. 146/2007 ( 2007. gada 15. februāris ), ar ko groza Regulu (EEK) Nr. 3440/84 attiecībā uz nosacījumiem, kurus piemēro atsevišķiem traļiem kuģos, kas strādā ar zivju sūkņu sistēmām

16.2.2007   
            
            
               LV
            
            
               Eiropas Savienības Oficiālais Vēstnesis
            
            
               L 46/9
            
         
      KOMISIJAS REGULA (EK) Nr. 146/2007
   (2007. gada 15. februāris),
   ar ko groza Regulu (EEK) Nr. 3440/84 attiecībā uz nosacījumiem, kurus piemēro atsevišķiem traļiem kuģos, kas strādā ar zivju sūkņu sistēmām
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1998. gada 30. marta Regulu (EK) Nr. 850/98 par zvejas resursu saglabāšanu, izmantojot tehniskus līdzekļus jūras organismu mazuļu aizsardzībai (1), un jo īpaši tās 48. pantu,
   tā kā:
   
               (1)
            
            
               Komisijas Regulā (EEK) Nr. 3440/84 (2) ir izklāstīti sīki izstrādāti noteikumi par ierīču piestiprināšanu pie traļiem, velkamiem vadiem un līdzīgiem zvejas rīkiem.
            
         
               (2)
            
            
               Apkalpes drošības labad 2007. gadā uz kuģiem, kuri strādā ar zivju sūkņu sistēmām, ir jāievieš papildu tehniskie pasākumi, kas neietekmē selektivitāti.
            
         
               (3)
            
            
               Tādēļ attiecīgi jāgroza Regula (EEK) Nr. 3440/84.
            
         
               (4)
            
            
               Šajā regulā paredzētie pasākumi ir saskaņā ar Zivsaimniecības un akvakultūras komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 3440/84 8. pantam pievieno šādu 4. punktu:
   
      “4.   Atkāpjoties no 2. punktā paredzētajiem noteikumiem, tiem kuģiem, kas strādā ar zivju sūkņu sistēmām, ir atļauts āmja galveno stropi piestiprināt attālumā, kas nepārsniedz 10 metrus no āmja aizmugures acīm, ja zvejo ar traļiem, kuru linuma acs izmērs ir mazāks par 70 mm.”
   
   2. pants
   Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 15. februārī
      
         
            Komisijas vārdā —
         
            Komisijas loceklis
         
         Joe BORG
         
      
   
   
      (1)  OV L 125, 27.4.1998., 1. lpp. Regulā jaunākie grozījumi izdarīti ar Regulu (EK) Nr. 2166/2005 (OV L 345, 28.12.2005., 5. lpp.).
   
      (2)  OV L 318, 7.12.1984., 23. lpp. Regulā jaunākie grozījumi izdarīti ar Regulu (EEK) Nr. 2122/89 (OV L 203, 15.7.1989., 21. lpp.).